ترکیه جمهوریتی جمهوررئیسی رجب طیب اردوغان بیلن اوزبیکستان جمهوررئیسی شوکت میرضیایف تلفن آرقه لی اوز ارا اوچره شدی.
جمهوررئیسی اردوغان, اوزبیکستان نینگ تورک وطنداش لری گه ویزه سیز بیر شکلده اوشبو اولکه گه سفر قیلیب 30 کونلیک بیر مدت بیلن قالیش امکانیتی نی بیرگن لیگی اوچون جمهوررئیسی میرضیایف گه منتدارچیلیک بیلدیردی.
میرضیایف ایسه, اوشبو قرار نینگ ایککی قرداش خلق اورته سیده گی مناسبت لر نی مستحکم لشتیریب, تورک وطنداش لری نینگ اوزبیکستانگه سفر قیلیش لری اوچون امکانیت تامین ایتیب بیره دیگن لیگی نی معلوم قیلدی.
عینی دمده میرضیایف, مارچ آییده اوزبیکستان پایتختی تاشکنتده بولیب اوته دیگن افغانستانده تینچ لیک نینگ تامین ایتیلیشی بیلن علاقه لی خلق ارا کنفرانسگه تورکیه نی هم چقیردی.
اردوغان ایسه, اوشبو کنفرانس گه تورکیه دن یوقاری مرتبه لی کیشی لر دن تشکیل تاپگن بیر هیئت نینگ اشتراک ایته دیگن لیگی نی معلوم قیلدی.
ایککی رهبر, تورکیه بیلن اوزبیکستان اورته سیده گی دوست لیک و قرداشلیک نی مستحکم لشتیریش بوییچه قرار لی ایکن لیک لری نی بیلدیردی.
میرضیایف, جمهوررئیسی اردوغان نی اوزبیکستان گه چقیردی.
حادثه پایتخت تاشکینت ده یوزبیرگن
